ai4bharat/Pralekha huggingface dataset:
நிதி அமைச்சகம்
மத்திய நிதிநிலை அறிக்கை 2021-22: அல்வா நிகழ்ச்சியுடன் தொடங்கியது இறுதிகட்ட பணிகள்
மத்திய நிதிநிலை அறிக்கை 2021-22-க்கான நிதிநிலை அறிக்கை தயாரிப்பின் இறுதி கட்டத்தைக் குறிக்கும் அல்வா நிகழ்ச்சி இன்று மதியம் மத்திய நிதி மற்றும் கார்ப்பரேட் விவகாரங்கள் அமைச்சர் திருமதி நிர்மலா சீதாராமன் முன்னிலையில் நார்த் பிளாக்கில் நடைபெற்றது. நிதிநிலை அறிக்கையின் ரகசியத்தைப் பாதுகாப்பதற்காக இதன் தயாரிப்பில் ஈடுபட்டுள்ள அதிகாரிகள் நிதிநிலை அறிக்கை தாக்கல் செய்யப்படும் வரை பூட்டிய அறைக்குள் இருப்பார்கள். இதற்கு முன்பாக ஒவ்வொரு வருடமும் அல்வா நிகழ்ச்சி நடைபெறும்.
முன்பு எப்போதும் இல்லாத வகையில் 2021-22க்கான மத்திய நிதிநிலை அறிக்கை, காகிதமற்ற முறையில் முதன்முறையாக தாக்கல் செய்யப்படும். 2021 பிப்ரவரி 1-ஆம் தேதி மத்திய நிதிநிலை அறிக்கை தாக்கல் செய்யப்படவிருக்கிறது.
நாடாளுமன்ற உறுப்பினர்களும், பொதுமக்களும் நிதிநிலை அறிக்கையின் ஆவணங்கள் குறித்த தகவல்களை எளிய முறையில் பெறுவதற்காக மத்திய நிதிநிலை அறிக்கை கைப்பேசி செயலி  என்ற செயலியையும் இன்றைய நிகழ்ச்சியில் அமைச்சர் திருமதி நிர்மலா சீதாராமன் அறிமுகப்படுத்தினார். வருடாந்திர நிதி நிலை அறிக்கை, நிதி மசோதா உள்ளிட்ட 14 ஆவணங்களை இந்த செல்பேசி வாயிலாக பெற்றுக்கொள்ளலாம்.
இந்தி, ஆங்கிலம் ஆகிய இரு மொழிகளிலும் ஆண்ட்ராய்ட், ஐஓஎஸ் தளங்களில் பயன்படுத்தக்கூடிய இந்த செயலியில் ஆவணங்களை தரவிறக்கம் செய்து கொள்ளவும், தேடவும், அச்சிடவும் வசதிகள் உள்ளன. பொருளாதார விவகாரங்கள் துறையின் வழிகாட்டுதலின்படி தேசிய தகவலியல் மையம் வடிவமைத்துள்ள இந்த செயலியை www.indiabudget.gov.in என்ற மத்திய நிதிநிலை அறிக்கை இணையதளத்தின் வாயிலாகவும், பதிவிறக்கம் செய்து கொள்ளலாம். வரும் பிப்ரவரி 1-ஆம் தேதி நாடாளுமன்றத்தில் நிதியமைச்சரின் உரை நிறைவடைந்த பிறகு இந்த ஆவணங்கள் கைப்பேசி செயலியில் இடம்பெறும்.
அல்வா நிகழ்ச்சிக்குப் பிறகு நிதிநிலை அறிக்கை பணிகள் குறித்து நிதியமைச்சர் ஆய்வுசெய்து, அதிகாரிகளுக்கு தமது வாழ்த்துகளைத் தெரிவித்துக் கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1691577
நீர்வளத் துறை அமைச்சகம்
நாட்டில் உள்ள 91 முக்கிய நீர்த் தேக்கங்களின் நீர் இருப்பு நிலைமை ஒரு சதவீதம் குறைந்துள்ளது
நாட்டில் உள்ள 91 பெரிய நீர் தேக்கங்களில் உள்ள நீர் இருப்பு நிலைமை 2018 ஏப்ரல் 26–ஆம் தேதி முடிவடைந்த வாரத்தில் 37.109 பில்லியன் கன மீட்டர்  ஆக உள்ளது. இது இந்த நீர்த் தேக்கங்களின் மொத்த தண்ணீர் இருப்புத் திறனில் 23 சதவீதம் ஆகும். 2018 ஏப்ரல் 19 –ஆம் தேதி முடிவடைந்த வாரத்தில் இந்த நீர் இருப்புச் சதவீதம் 24 ஆக இருந்தது. 2018 ஏப்ரல் 26-ஆம் தேதி முடிவடைந்த வாரத்தில் இந்த நீர்த் தேக்கங்களில் நீர் இருப்பு நிலைமை சென்ற ஆண்டு இதே காலத்தில் இருந்த இருப்புடன் ஒப்பிடுகையில் 85 சதவீதம் ஆகும்; கடந்த 10 ஆண்டுகளில் சராசரி நீர் இருப்பு நிலையுடன் ஒப்பிடுகையில் இது 90 சதவீதமாகும்.
இந்த 91 நீர்த் தேக்கங்களின் மொத்த நீர்ச் சேமிப்புத் திறன் 161.993 பி.சி.எம். ஆகும். இது நாட்டில் உருவாக்கப்பட்டுள்ள மொத்த நீர் கொள்ளவுத் திறனான 257.812 பி.சி.எம். –வுடன் ஒப்பிடுகையில் 63 சதவீதமாகும். இந்த 91 நீர்த் தேக்கங்களில் 37 –ல் மொத்தம் 60 மெகா வாட்டிற்கும் கூடுதலான உற்பத்தித்திறன் கொண்ட நீர்மின்சக்தித் திறன்கள் இணைந்துள்ளன.
தெற்கு மண்டலத்தைப் பொறுத்தவரை மத்திய நீர் ஆணையத்தின் கண்காணிப்பில் 31 நீர்த் தேக்கங்கள் அமைந்துள்ளன. இவற்றின் மொத்த தண்ணீர்ச் சேமிப்புத் திறன் 51.59 பி.சி.எம். ஆகும். இந்த நீர்த் தேக்கங்களில் தற்போது 7.54 பி.சி.எம். தண்ணீர் இருப்பதாகவும் இது மொத்தத் தண்ணீர் சேமிப்புத் திறனில் 15 சதவீதம் என்றும் கணிக்கப்பட்டுள்ளது. இந்த நீர் இருப்பு சென்ற ஆண்டு இதே காலத்தில் 10 சதவீதம் ஆகும். இந்த நீர்த் தேக்கங்களில் இதே காலத்தில் கடந்த 10 ஆண்டுகளில் சராசரி நீர் இருப்பு 20 சதவீதமாகும். இவ்வாறு சென்ற ஆண்டு இதே காலத்தில் இருந்த தண்ணீர் இருப்புநிலையை விட இந்த ஆண்டு கூடுதலாகவே உள்ளது எனினும் கடந்த 10 ஆண்டு சராசரியுடன் ஒப்பிடுகையில் இது குறைவாகும்.
சென்ற ஆண்டு இதே காலத்துடன் ஒப்பிடுகையில் தண்ணீர் இருப்பு நிலைமை தமிழ்நாடு, ஆந்திரப்பிரதேசம் மற்றும் தெலங்கானா , ஆந்திரப்பிரதேசம், கர்நாடகம், கேரளா, ராஜஸ்தான், மேற்கு வங்காளம், திரிபுரா, மகாராஷ்டிரா, உத்திராகான்ட் ஆகியவற்றில் சிறப்பாகவே உள்ளது. ஹிமாச்சலப்பிரதேசம், பஞ்சாப், ஜார்கன்ட், ஒடிசா, குஜராத், உத்திரப்பிரதேசம், சத்திஷ்கர், தெலங்கானா ஆகிய மாநிலங்களில் சென்ற ஆண்டு இதே காலத்துடன் ஒப்பிடுகையில் நீர் இருப்பு நிலைமை குறைவாகவே உள்ளது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 73
பிரதமர் அலுவலகம்
பிரகாஷ் புரப் பண்டிகையை முன்னிட்டு பிரதமர் வாழ்த்து
ஸ்ரீ குரு கிரந்த் சாஹிப்பின் பிரகாஷ் புரப்பை முன்னிட்டு பிரதமர் திரு. நரேந்திர மோடி தனது வாழ்த்துகளைத் தெரிவித்துள்ளார்.
எக்ஸ் சமூக ஊடகத்தில் பிரதமர் பதிவிட்டுள்ளதாவது:
"ஸ்ரீ குரு கிரந்த் சாஹிப் காலத்தால் அழியாத ஞானம் மற்றும் எல்லையற்ற இரக்கத்தின் கலங்கரை விளக்கமாக நிற்கிறது. தெய்வீகத்தில் ஊறிப்போன கருத்துகள் காலத்தையும் எல்லைகளையும் கடந்து, கோடிக்கணக்கான மக்களை அன்பு, ஒற்றுமை மற்றும் அமைதியின் பாதையை நோக்கி வழிநடத்துகின்றன. இது மனிதநேயத்தைத் தழுவவும், தன்னலமற்ற சேவையைப் போற்றவும், வாழ்க்கையின் ஒவ்வொரு அம்சத்திலும் நல்லிணக்கத்தைத் தேடவும் நம்மைத் தூண்டுகிறது. ஸ்ரீ குரு கிரந்த் சாஹிப்பின் பிரகாஷ் புராப்-க்கு எனது வாழ்த்துக்கள்’’.
பிரதமர் அலுவலகம்
2022 ஆசிய விளையாட்டுப் போட்டியில் ஆண்கள் கபடி அணி தங்கப் பதக்கம் வென்றதை பிரதமர் பாராட்டியுள்ளார்
ஹாங்சோவில் 2022 ஆசிய விளையாட்டுப் போட்டியில் தங்கப் பதக்கம் வென்ற ஆண்கள் கபடி அணிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக அவர் வெளியிட்டுள்ள எக்ஸ் பதிவில் கூறியிருப்பதாவது;
“ஒரு கணம் மகிழ்ச்சி! நமது கபடி ஆண்கள் அணி வெல்ல முடியாதது!
ஆசிய விளையாட்டுப் போட்டியில் தங்கப் பதக்கம் வென்றதற்கு வாழ்த்துகள்.
அவர்களின் இடைவிடாத உறுதியும், இணையற்ற குழுப்பணியும் இந்தியாவுக்கு பெருமை சேர்த்துள்ளது’’
தகவல் மற்றும் ஒலிபரப்பு அமைச்சகம்
ஐஐஎம்சி சேர்க்கை 2022 தொடங்கியுள்ளது, ஜூன் 18க்கு முன் சியூஇடி வழியாக விண்ணப்பங்களை அனுப்பலாம்
இந்தியன் இன்ஸ்டிடியூட் ஆஃப் மாஸ் கம்யூனிகேஷன்  மாஸ் கம்யூனிகேஷன், இதழியல் ஆகிய முதுகலை டிப்ளமோ படிப்புகளுக்கான சேர்க்கையைத் தொடங்கியுள்ளது. இந்த ஆண்டு முதல், தேசிய தேர்வு முகமை  நடத்தும் மத்திய பல்கலைக்கழக நுழைவுத் தேர்வு  மூலம் ஐஐஎம்சி சேர்க்கைகள் நடைபெறும். ஆர்வமுள்ளவர்கள் ஆன்லைனில் https://cuet.nta.nic.in/ என்ற இணையதளத்தில் விண்ணப்பிக்கலாம். 2022 ஐஐஎம்சி சேர்க்கைக்கு பதிவு செய்வதற்கான கடைசி தேதி ஜூன் 18 ஆகும்.
ஆங்கில இதழியல், இந்தி இதழியல் விளம்பரம் மற்றும் மக்கள் தொடர்பு,ரேடியோ மற்றும் டிவி இதழியல், டிஜிட்டல் மீடியா ஆகியவற்றில் முதுநிலை டிப்ளமோ படிப்புகளுக்கான நுழைவுத் தேர்வை ஐஐஎம்சியில் என்டிஏ நடத்தும்.
பல்வேறு படிப்புகளுக்கான மாணவர் சேர்க்கை, கவுன்சிலிங் மூலம் நடத்தப்படும். இது பற்றிய விவரங்கள் விரைவில் ஐஐஎம்சி தகவல் தொகுப்பில் கிடைக்கும்.
ஒடியா, மராத்தி, மலையாளம், உருது ஆகிய மொழிகளில் இதழியல் முதுநிலை டிப்ளமோ படிப்புகளுக்கான நுழைவுத் தேர்வு தனித்தனியாக நடைபெறும், இதற்கான விண்ணப்பப் படிவங்கள் ஐஐஎம்சி இணையதளமான www.iimc.gov.inல் விரைவில் வெளியிடப்படும்.
மேலும் விவரங்களுக்கு , விண்ணப்பதாரர்கள் கல்வித்துறை, இந்திய மக்கள் தொடர்பு நிறுவனம், அருணா ஆசஃப் அலி மார்க், புது தில்லி-110067 என்ற முகவரியில் தொடர்பு கொள்ளலாம். தொலைபேசி எண். 011-26742920, 26742940, 26742960 . மொபைல் எண். 9818005590, 
----
(Visitor Counter : 116
பிரதமர் அலுவலகம்
கல்லூரிகளுக்கு இடையேயான தேசிய குறுக்கெழுத்து முயற்சி 2023  இளைஞர்களுக்கு குறிப்பாக குறுக்கெழுத்து ஆர்வலர்களுக்கு ஊக்கம் தரும்: பிரதமர்
கல்லூரிகளுக்கு இடையேயான தேசிய குறுக்கெழுத்து முயற்சி 2023  இளைஞர்களுக்கு குறிப்பாக குறுக்கெழுத்து ஆர்வலர்களுக்கு ஊக்கம் தரும் என்று பிரதமர் திரு நரேந்திர மோடி தெரிவித்துள்ளார்.
கல்வி அமைச்சகத்தின் ட்விட்டருக்கு பதிலளித்து பிரதமர் வெளியிட்ட ட்விட்டர் செய்தியில் கூறியிருப்பதாவது;
“இது இளைஞர்களுக்கு குறிப்பாக குறுக்கெழுத்து ஆர்வலர்களுக்கு ஊக்கம் தருவதாகும்.”
கனரகத் தொழில்கள் அமைச்சகம்
கனரக கைத்தொழில் அமைச்சகத்தின் இலக்குகளை அடைவதற்கான சிறப்பு பிரச்சாரம் 3.0 முழு வீச்சில் நடைபெற்று வருகிறது
மத்திய கனரக தொழில்துறை அமைச்சகம், நாட்டின் பல்வேறு பகுதிகளில் அமைந்துள்ள அதன் மத்திய பொதுத்துறை நிறுவனங்கள் மற்றும் தன்னாட்சி அமைப்புகளில் தூய்மை குறித்த சிறப்பு பிரச்சாரம் 3.0 ஐ நடத்தி வருகிறது. இது 2023 செப்டம்பர் 15 முதல் பிரச்சார காலத்தில் சுத்தம் செய்ய மேற்கொள்ளப்பட வேண்டிய இலக்குகளை அடையாளம் காண்பதற்கான ஆயத்த கட்டத்துடன் தொடங்கியது. முக்கிய பிரச்சாரம் 2023 அக்டோபர் 2ஆம் தேதி தொடங்கி 31 அக்டோபர் 2023 வரை நீடிக்கும். பிரச்சாரத்தின் போது விண்வெளி மேலாண்மை மற்றும் அலுவலகங்களில் பணியிட அனுபவத்தை மேம்படுத்துதல் ஆகியவற்றில் சிறப்புக் கவனம் செலுத்தப்படுகிறது.
சிறப்பு பிரச்சாரத்தின் ஆயத்த கட்டம் தொடங்கியதிலிருந்து, அமைச்சகம் அதன் மத்திய பொதுத்துறை நிறுவனங்கள் மற்றும் ஏ.பி.க்களுடன் இணைந்து நாடு முழுவதும் 250 க்கும் மேற்பட்ட தூய்மை தளங்களை அடையாளம் கண்டுள்ளது. சிறப்பு இயக்கம் 3.0-ன் ஆயத்தக் கட்டத்தில், கனரகத் தொழில் துறைச் செயலர் அலுவலக வளாகத்தில் அடையாளம் காணப்பட்ட அனைத்து தூய்மை இடங்களையும் ஆய்வு செய்து, பிரச்சாரக் காலத்தில் இலக்கை அடைய தங்களால் இயன்ற முயற்சிகளை மேற்கொள்ளுமாறு அனைத்து மூத்த அதிகாரிகளுக்கும் உத்தரவிட்டுள்ளார். தூய்மையே சேவை இயக்கத்தின் கீழ், தூய்மையான மற்றும் குப்பைகள் இல்லாத இந்தியாவை உருவாக்க இந்த அமைச்சகத்தின் அனைத்து அதிகாரிகளுக்கும் கனரக தொழில்துறை செயலாளர் தூய்மை உறுதிமொழியை வழங்கினார். தினசரி முன்னேற்றம் ஒரு பிரத்யேக குழுவால் கண்காணிக்கப்பட்டு, நிர்வாக சீர்திருத்தம் மற்றும் மக்கள் குறைதீர்ப்புத் துறையால் வழங்கப்படும் எஸ்.சி.பி.டி.எம் போர்ட்டலில் பதிவேற்றம் செய்யப்படுகிறது. அனைத்து மத்திய பொதுத்துறை நிறுவனங்களும், தன்னாட்சி நிறுவனங்களும் இந்த பிரச்சாரத்தில் ஆர்வத்துடன் பங்கேற்று தூய்மை திருவிழாவாக கொண்டாடி வருகின்றன.
இலக்குகளை அடையாளம் காண்பதில் இதுவரை பெரும் வெற்றி கிடைத்துள்ளது. இந்த ஆண்டு 5.6 லட்சம் சதுர அடி இடம் குப்பைகள் மற்றும் பிற தேவையற்ற பொருட்களை அப்புறப்படுத்திய பின்னர் விடுவிக்கப்படும் என்று எதிர்பார்க்கப்படுகிறது. 65,944 கோப்புகள் பரிசீலனைக்காக அடையாளம் காணப்பட்டுள்ளன, மேலும் பிரச்சாரத்தின் போது 33,789 கோப்புகள் களையெடுக்கப்படும். 5017 எலக்ட்ரானிக் கோப்புகளும் மூடப்படுவதற்கு அடையாளம் காணப்பட்டுள்ளன. பிரச்சாரம் குறித்த விழிப்புணர்வை ஊக்குவிப்பதற்காக அமைச்சகம் மற்றும் அதனுடன் தொடர்புடைய அமைப்பின் அதிகாரப்பூர்வ சமூக ஊடக எக்ஸ் தளத்தில் 170 க்கும் மேற்பட்ட பதிவுகள் வெளியிடப்பட்டுள்ளன. இந்த காலகட்டத்திற்கு அமைச்சகத்தால் நிர்ணயிக்கப்பட்ட இலக்குகளை அடைவதற்கான பிரச்சாரம் முழு வீச்சில் நடைபெற்று வருகிறது.
ANU/AD/PKV/KRS
(Visitor Counter : 32
வணிகம் மற்றும் தொழில்துறை அமைச்சகம்
ஏப்ரல் 2021-இல் எட்டு முக்கிய தொழில்களின் குறியீட்டு எண்கள் 
பொருளாதார ஆலோசகர் அலுவலகம், தொழில் மற்றும் உள்நாட்டு வர்த்தக ஊக்குவிப்புத் துறை 2021 ஏப்ரல் மாதத்திற்கான எட்டு முக்கிய தொழில்களின் குறியீட்டு எண்ணை வெளியிடுகிறது.
நிலக்கரி, கச்சா எண்ணெய், இயற்கை எரிவாயு, ரிஃபைனரி பொருட்கள், உரங்கள், எஃகு, சிமெண்ட் மற்றும் மின்சாரம் போன்ற தேர்ந்தெடுக்கப்பட்ட எட்டு முக்கிய தொழில்களின் ஒருங்கிணைந்த மற்றும் தனிப்பட்ட செயல்பாடுகளை கணக்கிட்டு இந்த குறியீடு வெளியிடப்படுகிறது. தொழில் உற்பத்தி குறியீட்டில் சேர்க்கப்பட்டுள்ள பொருட்களின் எடையில் 40.27 சதவீதத்திற்கு இந்த எட்டு தொழில்கள் காரணமாக உள்ளன.
2021 ஏப்ரல் மாதத்தில் எட்டு முக்கிய தொழில்களின் ஒருங்கிணைந்த குறியீடு 126.7 ஆக இருந்தது, இது 2020 ஏப்ரல் மாதத்துடன் ஒப்பிடும்போது 56.1  சதவீதம் உயர்ந்துள்ளது.
2021 ஏப்ரலில் அடைந்துள்ள இந்த வளர்ச்சிக்கு காரணமாக 2020 ஏப்ரலின் குறைந்த அளவிலான குறியீட்டு அடிப்படையும், கொவிட்-19-ஐ கட்டுப்படுத்துவதற்காக நாடு முழுவதும் கடந்தாண்டு அமல்படுத்தப்பட்ட பொதுமுடக்கத்தின் விளைவாக ஏற்பட்ட குறைந்தளவு தொழில் உற்பத்தியும் விளங்குகின்றன.
கொவிட்-19 இரண்டாம் அலையின் காரணமாக 2021 மார்ச் மாதத்தின் குறியீட்டை விட 2021 ஏப்ரல் மாதத்தில் குறியீடு 15.1 சதவீதம் குறைந்துள்ளது.
அறிவியல் மற்றும் தொழில்நுட்பத்துறை
மறதிநோயைத் தடுப்பதற்கான இயற்கையான மருந்துப் பொருளை, ஜவஹர்லால் நேரு அதிநவீன அறிவியல் ஆராய்ச்சி மைய விஞ்ஞானிகள் உருவாக்கினர்
இந்திய அரசின் அறிவியல், தொழில்நுட்பத் துறையின் கீழ் உள்ள தன்னாட்சி அமைப்பான ஜவஹர்லால் நேரு அதிநவீன அறிவியல் ஆராய்ச்சிக்கான மையத்தைச் சேர்ந்த விஞ்ஞானிகள், மறதிநோயைக் கட்டுப்படுத்துவதற்குப் பயன்படும் வகையில், பெர்பெரைன்  அமைப்பை திறம்பட செயல்படும் உயிர்ப்பொருள் அமைப்பாக மாற்றி அமைத்துள்ளனர். இதன்படி, வர்த்தக ரீதியில் கிடைக்கும் curcumin  போன்ற இயற்கையான மற்றும் குறைந்த விலையிலான பெர்-டி  ஆக மாற்றும் வகையைக் கண்டுபிடித்துள்ளனர். அவர்களது ஆராய்ச்சிப் பணிகள், iScience என்ற அறிவியல் இதழில் வெளியிடப்பட்டுள்ளன.
ஸ்வர்ணஜெயந்தி கல்வி நிதித் திட்டத்தின் கீழ் ஜவஹர்லால் நேரு அதிநவீன அறிவியல் ஆராய்ச்சிக்கான மையத்தில் ஆராய்ச்சி படிப்பை மேற்கொண்டுவரும் பேராசிரியர் டி.கோவிந்தராஜு தலைமையிலான குழுவினர், மறதி நோய்க்கு இயற்கையான மருந்து கண்டுபிடிக்கும் பணியில் ஈடுபட்டனர். இதற்காக இந்தியா மற்றும் சீனாவில் கிடைக்கும் மற்றும் பாரம்பரிய மருத்துவம் மற்றும் பிற முறைகளில் பயன்படுத்தப்படும் isoquinoline அடிப்படையிலான இயற்கைப் பொருளான பெர்பெரைனைத் தேர்வுசெய்தனர்.
(Visitor Counter : 159
குடியரசுத் தலைவர் செயலகம்
குடியரசுத் தலைவர் நாளை சென்னை வருகிறார்
குடியரசுத் தலைவர் திரு. ராம் நாத் கோவிந்த் நாளை  சென்னையில் பயணம் மேற்கொள்கிறார்.
சென்னையில் உள்ள தக்ஷிண பாரத் ஹிந்தி பிரச்சார் சபாவில் மகாத்மா காந்தியின் சிலையை குடியரசுத் தலைவர் திறந்துவைப்பார்.
பின்னர், பிப்ரவரி 22 அன்று ஆந்திரப்பிரதேசத்திற்குப் பயணம் மேற்கொள்ளும் குடியரசுத் தலைவர், நெல்லூர் மாவட்டம் வெங்கடாச்சலத்தில் நடைபெறவுள்ள ஸ்வர்ண பாரத் அறக்கட்டளையின் 18-வது ஆண்டு கொண்டாட்டங்களில் பங்கேற்கவுள்ளார். பிறகு, வெங்கடாச்சலத்தில் உள்ள அக்ஷர வித்யாலயாவிற்கும் அவர் பயணம் மேற்கொள்வார்.
பிரதமர் அலுவலகம்
திருமிகு பாகீரதி அம்மாவின் மறைவிற்கு பிரதமர் இரங்கல்
மரியாதைக்குரிய திருமிகு பாகீரதி அம்மாவின் மறைவிற்கு பிரதமர் திரு நரேந்திர மோடி மரியாதை செலுத்தி, ஆழ்ந்த இரங்கலைத் தெரிவித்துள்ளார்.
“மரியாதைக்குரிய திருமிகு பாகீரதி அம்மாவிற்கு எனது அஞ்சலியை செலுத்துகிறேன்.அவரது வாழ்க்கைப் பயணத்தில் இருந்து கற்றுக் கொள்வதற்கு ஏராளமான விஷயங்கள் இருக்கின்றன, குறிப்பாக, புதிய விஷயங்களைக் கற்பதில் அவர் எப்போதும் கொண்டிருந்த ஆர்வம். அவரது மறைவினால் மிகவும் வேதனை அடைந்தேன். அன்னாரது குடும்பத்தினருக்கும், ஆதரவாளர்களுக்கும் இரங்கல்கள். ஓம் சாந்தி”, என்று பிரதமர் தமது சுட்டுரைச் செய்தியில் கூறியுள்ளார்.
குறு சிறு மற்றும் நடுத்தர தொழில் துறை அமைச்சகம்
காதிப் பொருட்களின் விற்பனையை ஊக்குவிக்க காதி இந்தியா மேற்கொண்டுள்ள நடவடிக்கைகள்
காதி மற்றும் கிராமத் தொழில்கள் ஆணையம் காதி இந்தியா நிறுவனம் 18 கிளைகள் மூலம் துறைச்சார்ந்த எட்டு விற்பனை நிலையங்கள் மற்றும் பல்வேறு காதி நிறுவனங்களின் 8035 விற்பனை மையங்களைக் கொண்டு பரந்த கட்டமைப்புடன் திகழ்கிறது. கிராமப்புற கைவினைகள் மற்றும் தொழில்முனைவோர் உற்பத்தி செய்யும் பொருட்களை நகர்ப்புற நுகர்வோருக்கு வழங்குவதில் முக்கியப்பணியை காதி மற்றும் கிராமத் தொழில்கள் ஆணையம் மேற்கொள்கிறது.
காதிப் பொருட்களை விற்பனை செய்ய https://khadiindia.gov.in/ என்ற பிரத்யேக இணையதளம் தொடங்கப்பட்டுள்ளது. உள்ளூர் மற்றும் சர்வதேச சந்தைகளில் காதிப் பொருட்களின் விற்பனையை மேம்படுத்த கண்காட்சிகள் நடத்தப்படுகின்றன. புதுதில்லி, மும்பை, ஜெய்ப்பூர், போபால், கோவா ஆகிய விமான நிலையங்களில் காதிப் பொருட்கள் விற்பனை மையங்கள் தொடங்கப்பட்டுள்ளன. இதுபோன்ற பல்வேறு நடவடிக்கைகள், காதி விற்பனையை ஊக்குவிக்க மேற்கொள்ளப்பட்டுள்ளதுடன், காதிப்பொருட்களின் வர்த்தகக் குறியீட்டை  பாதுகாப்பதற்கும் பல்வேறு நடவடிக்கைகள் மேற்கொள்ளப்பட்டுள்ளன.
இந்த தகவலை மக்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் மத்திய குறு, சிறு மற்றும் நடுத்தர தொழில் நிறுவனங்கள் துறை இணையமைச்சர் திரு பானு பிரதாப் சிங் வர்மா தெரிவித்துள்ளார்.
பிரதமர் அலுவலகம்
10 லட்சம் பணியாளர்களை பணிக்கு அமர்த்தும் இயக்கத்திற்கான வேலைவாய்ப்பு முகாமை அக்டோபர் 22 அன்று பிரதமர் தொடங்கிவைப்பார்
முதல் தொகுதியில் 75,000 புதிய பணியாளர்கள் நியமிக்கப்பட உள்ளனர்
புதிதாக நியமிக்கப்படுவோருக்கு நியமனக் கடிதங்கள் வழங்கப்பட உள்ளன
தெரிவு நடைமுறை எளிமையாக்கப்பட்டு பணி நியமன நடைமுறையை வேகப்படுத்த தொழில்நுட்பம் பயன்படுத்தப்படுகிறது
இளைஞர்களுக்கு வேலைவாய்ப்பை வழங்குதல் மற்றும் குடிமக்கள் நலனை உறுதி செய்தலை நோக்கிய அரசின் உறுதிப்பாடு தொடர்வதை வெளிப்படுத்துவதாக இந்த நிகழ்ச்சி அமையும்
10 லட்சம் பணியாளர்களை பணிக்கு அமர்த்தும் இயக்கத்திற்கான வேலைவாய்ப்பு முகாமை அக்டோபர் 22 அன்று காலை 11 மணிக்கு காணொலி காட்சி மூலம் பிரதமர் திரு நரேந்திர மோடி தொடங்கிவைப்பார். இந்த முகாமில் புதிதாக நியமிக்கப்படவிருக்கும் 75,000 புதிய பணியாளர்களுக்கு நியமனக் கடிதங்கள் வழங்கப்படும். நியமனதாரர்களிடையே, பிரதமர் உரையாற்றுவார்.
இளைஞர்களுக்கு வேலைவாய்ப்பை வழங்குதல் மற்றும் குடிமக்கள் நலனை உறுதி செய்தலை நோக்கிய அரசின் தொடர்ச்சியான உறுதிப்பாட்டை நிறைவேற்றுவதில் இது முக்கியமான நடவடிக்கையாகும். அனுமதிக்கப்பட்ட பணியிடங்களில் தற்போதுள்ள காலியிடங்களை நிரப்புவதற்கு பிரதமரின் வழிகாட்டுதல்படி அனைத்து அமைச்சகங்களும், துறைகளும் இயக்கம் போல் செயல்படுகின்றன.
நாடு முழுவதும் இருந்து தெரிவு செய்யப்பட்டு புதிதாக பணி அமர்த்தப்படுவோர் மத்திய அரசின் 38 அமைச்சகங்கள் /துறைகளில் பணியில் சேர்வார்கள். பிரிவு-ஏ, பிரிவு-பி , பிரிவு-பி , பிரிவு-சி என பல்வேறு நிலைகளில், இவர்கள் அரசுப் பணியில் சேர்வார்கள். மத்திய ஆயுதப்படை காவலர்கள், உதவி ஆய்வாளர்கள், காவலர்கள், கீழ்நிலை எழுத்தர்கள், சுருக்கெழுத்தர்கள், தனி உதவியாளர்கள், வருமான வரி ஆய்வாளர்கள் பலவகை பணி செய்வோர்  உள்ளிட்ட பதவிகளுக்கான நியமனங்களாக இவை இருக்கும்.
அமைச்சகங்கள் மற்றும் துறைகள் தாங்களாகவோ அல்லது மத்திய அரசு பணியாளர் தேர்வாணையம், பணியாளர் தேர்வாணையம், ரயில்வே பணியாளர் நியமன வாரியம் போன்ற பணிநியமன முகமைகள் மூலம், இயக்கம் போல் இந்த பணி நியமனங்கள் நடைபெறுகின்றன. இதனை விரைவுப்படுத்த தெரிவு நடைமுறை எளிமைப்படுத்தப்பட்டிருப்பதோடு தொழில்நுட்ப ரீதியாகவும், நடத்தப்படுகிறது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் ஸ்வாநிதி திட்டத்தின் கீழ் 7.85 லட்சத்துக்கும் மேற்பட்ட கடன்களுக்கு ஒப்புதல்
பிரதமரின் நடைபாதை வியாபாரிகள் தற்சார்பு நிதி திட்டத்தின் ஒரு பகுதியாக, பிரதமரின் ஸ்வா நிதி இணையதளம் மற்றும் எஸ்பிஐ இணையதளம் இடையே ஏபிஐ  ஒருங்கிணைப்பை மத்திய வீட்டு வசதி மற்றும் நகர்ப்புற விவகாரத்துறை செயலாளர், திரு துர்கா சங்கர் தொடங்கி வைத்தார். இதன் மூலம் பிரதமரின் ஸ்வாநிதி இணையதளம் மற்றும் எஸ்பிஐ இ-முத்ரா இணையதளம் இடையே, தகவல்களை பாதுகாப்பாக பகிர்ந்து கொண்டு, நடைபாதை வியாபாரிகளின் கடன்களுக்கு எளிதாகவும, விரைவாகவும் ஒப்புதல் அளிக்க முடியும். இது தொழில் முதலீடு கடன் கோரும் நடைபாதை வியாபாரிகளுக்கு பயனுள்ளதாக இருக்கும். இதேபோல் மற்ற வங்கிகளுடன் ஒருங்கிணைப்பை ஏற்படுத்துவது
குறித்து மத்திய அரசு ஆலோசித்து வருகிறது. இதற்கான ஆலோசனை கூட்டங்கள் விரைவில் நடக்கவுள்ளன.
கொவிட்-19 முடக்கம் காரணமாக பாதிக்கப்ட்ட நடைபாதை வியாபாரிகளுக்காக, பிரதமரின் ஸ்வாநிதி திட்டம் கடந்த ஜூன் 1ம் தேதி தொடங்கப்பட்டது. இத்திட்டம் மூலம் 50 லட்சம் நடைபாதை வியாபாரிகள் பயனடைய இலக்கு நிர்ணயிக்கப்பட்டுள்ளது. இதன் மூலம் நடைபாதை வியாபாரி, ரூ.10 ஆயிரம் தொழில் முதலீட்டு கடன் பெற்று, அதை மாத தவணையாக ஒராண்டுக்குள் திருப்பிச் செலுத்த முடியும். சரியான நேரத்தில் கடனை திருப்பிச் செலுத்தினால், ஆண்டுக்கு 7 % வட்டி மானியம் பயனாளிகளின் வங்கி கணக்கில் நேரடியாக செலுத்தப்படும். கடனை முன் கூட்டியே செலுத்தினால் அபராதம் விதிக்கப்படாது. மாத தவனையை டிஜிட்டல் மூலமாக செலுத்தினால் ஆண்டுக்கு ரூ.1,200 வரை பணம் திரும்ப கிடைக்கும்.
பிரதமரின் ஸ்வா நிதி திட்டத்தின் கீழ், கடந்த 6ம் தேதி வரை, 20.50 லட்சம் கடன் விண்ணப்பங்கள் பெறப்பட்டுள்ளன. இவற்றில் 7.85 லட்சம் கடன்களுக்கு ஒப்புதல் அளிக்கப்பட்டுள்ளன. 2.40 லட்சம் கடன்கள் வழங்கப்பட்டுள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662242
பிரதமர் அலுவலகம்
தங்களுக்கு ஒரு சொந்த வீடு என்ற கனவை நனவாக்கியதற்கு நன்றி தெரிவித்து டெல்லி கல்காஜியில் வீட்டு வசதி பெற்ற பெண்கள் பிரதமருக்குக் கடிதம் எழுதியுள்ளனர்
தில்லியின் கல்காஜி பகுதியில் 'குடிசை வீட்டுக்குப் பதிலாக அனைத்து வசதியுள்ள வீடு' என்ற திட்டத்தின் கீழ் வீடுகள் ஒதுக்கப்பட்ட பயனாளிகள் எழுதிய கடிதங்களால் தாம் மிகுந்த மகிழ்ச்சியடைந்ததைப் பிரதமர் நரேந்திர மோடி இன்று ட்விட்டரில் பதிவு செய்துள்ளார்.
தங்களைச் சந்தித்த வெளியுறவுத் துறை அமைச்சர் டாக்டர் எஸ்.ஜெய்சங்கரிடம் இந்தக் கடிதங்களைப் பெண்கள் ஒப்படைத்தனர். பயனாளிகள் தங்கள் மகிழ்ச்சியை வெளிப்படுத்தியதோடு, தங்கள் கனவை நனவாக்க உதவியதற்காகவும், திட்டத்தின் மூலம் தங்கள் வாழ்க்கையை எளிதாக்கியதற்காகவும் பிரதமருக்கு நன்றி தெரிவித்தனர்.
ஏழைகளின் நலனுக்காக தொடர்ந்து பாடுபடும் அரசின் உறுதிப்பாட்டை பிரதமர் மீண்டும் வலியுறுத்தினார்.
ட்விட்டரில் பிரதமர் கூறியிருப்பதாவது:
" 'குடிசை வீட்டுக்குப் பதிலாக அனைத்து வசதியுள்ள வீடு' என்ற திட்டத்தின் கீழ் வீடுகளைப் பெற்ற தில்லி கல்காஜியின் தாய்மார்கள் மற்றும் சகோதரிகளிடமிருந்து கடிதங்களைப் பெறுவதில் நான் மிகவும் மகிழ்ச்சியடைகிறேன். வெளியுறவுத் துறை அமைச்சர் டாக்டர் எஸ்.ஜெய்சங்கர் @DrSJaishankar அங்கு சென்றபோது, அந்தப் பெண்கள் இந்தக் கடிதங்களை அவரிடம் ஒப்படைத்து, தங்கள் மகிழ்ச்சியை வெளிப்படுத்தினர். இந்தத் திட்டத்தின் மூலம், தங்களின் பல வருட கனவு நனவாகி, முழு குடும்பத்தின் வாழ்க்கையையும் எளிதாக்கியுள்ளது என்பதை அவர்கள் விவரித்தனர். கடிதங்களுக்கு மிக்க நன்றி! ஏழைகளின் நலனுக்காக எங்கள் அரசு தொடர்ந்து அர்ப்பணிப்புடன் செயல்படும்."
பிரதமர் அலுவலகம்
புதுதில்லியில் உள்ள இஸ்கானில் கீதா ஆராதனை மகோத்சவ் விழாவில் பிரதமர் பங்கேற்றார்
புதுதில்லியில் உள்ள இந்திய கலாச்சாரம் போற்றும் மையமான இஸ்கானில் நடைபெற்ற கீதா ஆராதனை மகோத்சவ் விழாவில் பிரதமர் திரு நரேந்திர மோடி பங்கேற்றார்.
இஸ்கான் பக்தர்களால் உருவாக்கப்பட்ட ஒப்பில்லாத பகவத் கீதை பெருநூலினை அவர் திறந்து வைத்தார். இந்த நூல் 2.8 மீட்டர் உயரமும், 800 கிலோ எடையும் கொண்டதாகும்.
இந்த விழாவில் பங்கேற்றோரிடையே உரையாற்றிய பிரதமர், பிரமாண்டமான பகவத் கீதை நூலினை திறந்து வைக்கும் இந்த விழா உண்மையிலேயே சிறப்பு மிக்கதாகும். இந்த ஒப்பிலாதப் புத்தகம் உலகிற்கு இந்திய ஞானத்தின் அடையாளமாக இருக்கும் என்றார். லோகமான்ய திலகர் சிறையில் இருந்த போது எழுதிய “கீதை ரகசியம்” பற்றி நினைவு கூர்ந்த பிரதமர், கிருஷ்ண பகவானின் நிஷ்கம் கர்மா தத்துவத்தை எளிய முறையில் இதில் விளக்கியிருக்கிறார் என்றார். “காந்தியின் பார்வையில், பகவத் கீதை” என்ற நூல் பற்றியும் அவர் குறிப்பிட்டார். மேலும், அமெரிக்காவின் முன்னாள் அதிபர் பாரக் ஒபாமாவிற்குத் தம்மால் இந்தப் புத்தகத்தின் பிரதி வழங்கப்பட்டதையும் அவர் சுட்டிக்காட்டினார்.
இந்த இதிகாசம் குறித்து உலக அளவில் விழிப்புணர்வை ஏற்படுத்தியதில் ஸ்ரீல பக்தி வேதாந்த பிரபுபாதா அவர்களின் முயற்சிகளையும் பிரதமர் பாராட்டினார்.
வாழ்க்கையில் ஊசலாட்டம் ஏற்படும் போது, பகவத் கீதை எப்போதும் நமக்கு வழிகாட்டியாக இருக்கும் என்றும் பிரதமர் தெரிவித்தார். மனிதகுல எதிரிகளுக்கு எதிராக நாம் போரிடுவதால் தெய்வீக சக்தி எப்போதும் நம்முடன் இருக்கும் என்ற கீதையின் புகழ்மிக்க வாசகத்தையும் அவர் நினைவு கூர்ந்தார். மக்களுக்கும் தேசத்திற்கும் சேவை செய்ய கீதை ஒவ்வொருவருக்கும் ஆர்வத்தை ஏற்படுத்துகிறது என்றும் அவர் கூறினார்.
மனிதகுலம் சந்திக்கின்ற பல பிரச்சினைகளுக்கு இந்தியாட தத்துவங்களும் பண்பாடும் தீர்வுகளை அளிக்கின்றன என்று பிரதமர் தெரிவித்தார். இந்தச் சூழலில் அவர், யோகா பற்றியும் ஆயுர்வேதம் பற்றியும் குறிப்பிட்டார்.
-----
(Visitor Counter : 118
வணிகம் மற்றும் தொழில்துறை அமைச்சகம்
பட்ஜெட்டில் மூலதன செலவு அதிகரிப்பு, பொருளாதார நடவடிக்கைகளை 3-4 மடங்கு பெருக்கும்: மத்திய அமைச்சர பியூஷ் கோயல்
பட்ஜெட்டில் மூலதன செலவு அதிகரிப்பு, பொருளாதார நடவடிக்கைகளை 3-4 மடங்கு பெருக்கும் என மத்திய வர்த்தகம் மற்றும் தொழில்துறை அமைச்சர் பியூஷ் கோயல் கூறியுள்ளார்.
மும்பை பங்குச் சந்தையில் மத்திய பட்ஜெட் குறித்து தொழில்துறை தலைவர்களுடன், மத்திய அமைச்சர் பியூஷ் கோயல் கலந்துயைாடினார். அப்போது அவர் கூறியதாவது:
மத்திய பட்ஜெட் 2022-23, நாட்டின் தேவைகள் மீது கவனம் செலுத்துகிறது. இதில் மூலதன செலவு அதிகரிக்கப்பட்டுள்ளது வேலைவாய்ப்புகளை அதிகரிக்கும். மூலதன செலவு 35 சதவீதம் அதிகரிக்கப்பட்டு ரூ.7.5 லட்சம் கோடிக்கு மேல் அதிகரிக்கப்பட்டுள்ளது. உள்கட்டமைப்பு திட்டங்களுக்கு நிதியளிக்க, ரூ. 1 லட்சம் கோடி மாநிலங்களுக்கு, வட்டியில்லா கடனாக 50 ஆண்டுகளில் திருப்பிச் செலுத்தும் வகையில் வழங்கப்படுகிறது.
மக்களுக்கான திட்டங்களில் மத்திய அரசும் மாநிலங்களும் இணைந்து ரூ.10.5 லட்சம் கோடியை செலவழிக்கும் என நாங்கள் எதிர்பார்க்கிறோம். பட்ஜெட் 2022ல் வழங்கப்பட்டுள்ள ரூ.10.5 லட்சம் கோடி என்ற அதிகரிக்கப்பட்ட மூலதன செலவு, பொருளாதார நடவடிக்கைகளை 3-4 மடங்கு பெருக்கும். இவ்வாறு மத்திய அமைச்சர் திரு. பியூஷ் கோயல் பேசினார்.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1795811
நுகர்வோர் நலன், உணவு மற்றும் பொது விநியோகம் அமைச்சகம்
சமையல் எண்ணெய்களை ஏற்புடைய விலையில் வழங்குவது தொடர்பாக பங்குதாரர்களுடன் மத்திய அரசு ஆலோசனை
சமையல் எண்ணெய் விலைகளின் நிலைத்தன்மை குறித்த பிரச்சனையை எதிர்கொள்வது தொடர்பாக அனைத்து பங்குதாரர்களுடன் மத்திய அரசு இன்று நடத்திய ஆலோசனைக் கூட்டத்தில் தமிழகம் உள்ளிட்ட மாநிலங்கள் பங்கேற்றன.
சமையல் எண்ணெய்களை ஏற்புடைய விலையில் வழங்குவதை உறுதி செய்ய ஒருங்கிணைந்த நடவடிக்கைகளை மேற்கொள்வதே இந்தக் கூட்டத்தின் நோக்கமாகும்.
சமையல் எண்ணெயின் விலை ஏற்றம் குறித்து நடைபெற்ற இந்த முதல் கூட்டத்தில் உணவு மற்றும் பொது விநியோகத் துறை செயலாளர், வேளாண் அமைச்சக செயலாளர், நுகர்வோர் விவகாரங்கள் துறை செயலாளர், சமையல் எண்ணெய் விதைகளின் உற்பத்தியாளர்கள், சமையல் எண்ணெய் துறையுடன் சம்பந்தப்பட்ட பல்வேறு அமைப்புகள், தமிழகம், குஜராத், மகாராஷ்டிரா, மத்தியப்பிரதேசம் ஆகிய மாநிலங்களின் உயரதிகாரிகள் உள்ளிட்டோர் கலந்து கொண்டனர்.
இந்திய அரசின் உணவு மற்றும் பொது விநியோகத் துறை இந்தக் கூட்டத்திற்கு ஏற்பாடு செய்திருந்தது.
இந்தக் கூட்டத்தில் பேசிய உணவு மற்றும் பொது விநியோகத் துறை செயலாளர், சமையல் எண்ணெய்களின் விலை ஏற்றத்திற்குக் காரணமான விஷயங்களை ஆராய்வதும், இந்தப் பிரச்சனையில் முறையான உத்திகளை வகுப்பதற்காக இதுதொடர்பாக அனைத்து பங்குதாரர்களுடன் ஆலோசிப்பதும் அவசியம் என்று கூறினார்.
கடந்த சில மாதங்களாக சமையல் எண்ணெய்களின் சர்வதேச விலையை விட இந்திய விலை அதிகரித்திருப்பதையும் கருத்தில் கொண்டு இந்த கூட்டம் நடத்தப்பட்டது.
சமையல் எண்ணெய்களை ஏற்புடைய விலையில் வழங்க தேவையான அனைத்து நடவடிக்கைகளையும் மேற்கொள்ள அரசு உறுதி பூண்டிருப்பதால் கூட்டத்தில் கலந்துகொண்டவர்கள் தங்களது கருத்துக்களை அனுப்புமாறு அவர் கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721334